Diari Oficial de la Generalitat Valenciana


Sumari del DOGV 6918, del 07-12-2012 (2012/11228)

RESOLUCIÓ de 6 de novembre de 2012, de la Direcció General d'Energia, per la qual s'atorga una autorització administrativa per a ampliar les instal·lacions elèctriques de distribució de la subestació transformadora de 132/20 kV, denominada ST la Punta, ubicada al terme municipal de València, província de València, se n'aprova el projecte tècnic d'execució i se'n declara, en concret, la utilitat pública (ATRCCT/2011/2/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6918

Data del DOGV
:   07-12-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11035


Data del document
:   06-11-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 6 de novembre de 2012, de la Direcció General d'Energia, per la qual s'atorga una autorització administrativa per a ampliar les instal·lacions elèctriques de distribució de la subestació transformadora de 132/20 kV, denominada ST la Punta, ubicada al terme municipal de València, província de València, se n'aprova el projecte tècnic d'execució i se'n declara, en concret, la utilitat pública (ATRCCT/2011/2/46). [2012/11530]  
Vista la sol·licitud presentada per Iberdrola Distribución Eléctrica, SAU, domiciliada als efectes de notificacions a València (46653), carrer de Menorca, número 19, en data 30 de juny de 2011, complementada en data 16 de febrer de 2012, davant del Servici Territorial d'Energia de València, sobre la concessió d'una autorització administrativa per a la construcció de les instal·lacions elèctriques de distribució de 132 i 20 kV, per a ampliar les instal·lacions elèctriques de l'actual subestació ST la Punta, situada a la carretera del Riu (CV-510), local 16.41, al terme municipal de València, província de València, a fi que se n'aprove el projecte tècnic d'execució i se'n declare, en concret, la utilitat pública.   
  
A la sol·licitud esmentada s'adjunta el projecte tècnic de la instal·lació mencionada, firmat per un tècnic competent.  
Vist que consta com a antecedent la resolució d'esta Direcció General d'Energia de data 11 de gener de 2006, per mitjà de la qual s'atorga a Iberdrola Distribución Eléctrica, SAU, una autorització administrativa i s'aprova el projecte d'execució per a l'ampliació de la subestació transformadora de 132/20 kV denominada ST la Punta (ATASCT/2005/110).  
Vist que va ser realitzada la informació pública de la sol·licitud esmentada en el Diari Oficial de la Comunitat Valenciana del dia 21 de desembre de 2011, i que es va complementar posteriorment per mitjà d'un nou anunci en el Diari Oficial de la Comunitat Valenciana en data 25 de setembre de 2012, en el Butlletí Oficial de la Província de València del dia 26 de setembre de 2012, en el diari Levante El Mercantil Valenciano de data 27 de setembre de 2011 i al tauler d'anuncis de l'Ajuntament de València, únic municipi afectat pel projecte, als efectes disposats en l'article 9 de l'esmentat Decret 88/2005, de 29 d'abril, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia.  
  
D'acord amb la documentació que consta en l'expedient, no s'han presentat al·legacions a la instal·lació projectada.  
Vist que, d'acord amb el mencionat Decret 88/2005, de 29 d'abril, es va traslladar a l'Ajuntament de València la separata del projecte de la instal·lació sol·licitada perquè afectava béns, instal·lacions, obres o servicis, centres o zones dependents d'eixa entitat, a l'efecte que en prestara la conformitat o oposició.  
L'Ajuntament de València va remetre una notificació d'admissió a tràmit, sense que posteriorment s'haja rebut cap informe a la instal·lació projectada.  
Vist que, de la documentació que consta en l'expedient, no es desprén cap afecció a la resta de les administracions públiques, organismes i, si és el cas, empreses de servicis públics o d'interés general que puguen veure's afectats per la instal·lació.   
Vist que el Servici Territorial d'Energia de València ha emés un informe favorable sobre la instal·lació sol·licitada.  
Vist que consta, en l'expedient, una còpia de la resolució complementària emesa en data 3 d'abril de 2012 pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual s'estima que l'ampliació proposada de la subestació transformadora ST la Punta, promoguda per Iberdrola Distribución Eléctrica, SAU, no comporta afeccions ambientals significatives diferents de les considerades en l'avaluació ambiental de la subestació; per això s'incorpora l'actuació esmentada a l'àmbit de la declaració d'impacte ambiental d'esta, dictada en data 3 de juliol de 1998, sense perjuí de les autoritzacions que pertoque obtindre d'altres organismes, de conformitat amb la normativa sectorial que siga aplicable.  
Vist que el projecte presentat, entre la seua documentació, disposa dels plànols pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Vist que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, i que estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar-les adequadament.  
Vist que, d'acord amb la documentació que hi ha en l'expedient, l'ampliació sol·licitada s'executarà en els mateixos terrenys on actualment està ubicada la subestació transformadora ST la Punta, situada a la carretera del Riu (CV-510), local 16.41, al terme municipal de València, província de València.   
Vist que, d'acord amb el projecte presentat, la finalitat de l'ampliació de la subestació transformadora és poder atendre el creixement de la demanda d'energia elèctrica a la zona, així com mantindre un nivell òptim de qualitat de subministrament, en les condicions tècniques reglamentàries de qualitat i seguretat exigibles.  
Atés que, d'acord amb l'article 38 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de les xarxes de distribució d'energia elèctrica.  
Atés que esta instal·lació, pel fet d'estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a de la Llei 54/1997, de 27 de novembre, del Sector Elèctric, que corresponen a l'Administració general de l'Estat, la Generalitat Valenciana és la competent per a tramitar-la i autoritzar-la.  
  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a resoldre este expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció que en fa el Decret 122/2011, de 16 de setembre, concordat amb l'article 4.1.a del Decret 88/2005, de 29 d'abril.  
  
Esta Direcció General d'Energia, resol:  
  
Primer  
Atorgar a Iberdrola Distribución Eléctrica, SAU, una autorització administrativa per a ampliar les instal·lacions elèctriques de distribució de la subestació transformadora de 132/20 kV ST la Punta, situada a la carretera del Riu (CV-510), local 16.41, al terme municipal de València, província de València, la qual té les característiques tècniques principals següents:  
- Sistema elèctric actual:  
La subestació transformadora té una configuració en doble barra, i està dotada en la seua part de 132 kV de dos transformadors de potència (T1 i T2) de relació de transformació 132/20 kV i 40 MVA de potència nominal i un sistema elèctric de 20 kV amb aïllament en hexafluorur de sofre (SF6).  
- Sistema de 132 kV després de l'ampliació:  
L'ampliació consistix en la instal·lació d'un nou transformador de potència de relació de transformació 132 20/kV i 40 MVA de potència nominal en la posició de reserva existent, (T3) trifàsic, en bany d'oli i refrigeració natural i amb les característiques següents:  
  
· Potència nominal: 40 MVA.  
· Relació de transformació: 132 kV ±10x10% / 20 kV.  
· Grup de connexió: YNd11 (D2).  
· Freqüència: 50 Hz.  
L'equipament de la nova posició de transformador queda composta pels equips següents: tres seccionadors de pantògraf per a la barra 1, de 2.500 A, 145 kV, amb comandament elèctric; tres seccionadors de pantògraf per a la barra 2, de 2.500 A, 145 kV, amb comandament elèctric; tres transformadors d'intensitat de relació 519 871-4/5-5-A; un interruptor automàtic en hexafluorur de sofre (SF6); tres parallamps de 132 kV.   
- Sistema elèctric de 20 kV després de l'ampliació:  
L'ampliació respon a un esquema de doble barra compost per nou cel·les distribuïdes en un únic mòdul, com seguix: dos cel·les de línia; una cel·la d'enllaç de barres; una cel·la de transformador que interconnectarà amb el transformador de potència que s'ha d'instal·lar; una cel·la de mesura; dos cel·les de partició; i dos d'unió de barres.  
· Equips de control, proteccions, mesura i comunicacions propis de la instal·lació.  
· Pressupost: nou-cents vint-i-nou mil huitanta-huit euros i huitanta-tres cèntims (929.088,83 €).  
Segon  
Aprovar el projecte tècnic d'execució, firmat per un tècnic competent i visat pel seu col·legi professional corresponent, per a ampliar les Instal·lacions de distribució assenyalades en el punt primer d'esta resolució.  
Esta resolució queda sotmesa a les condicions següents:  
a) D'acord amb el títol VII de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació que s'ha d'executar complirà els reglaments tècnics aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions han d'executar-se segons el projecte aprovat. En cas que calga introduir modificacions respecte de la documentació presentada, el titular d'esta resolució ha de sol·licitar prèviament a esta Direcció General l'aprovació corresponent.  
  
d) El termini d'execució de l'obra serà de sis mesos comptador des de l'endemà de la notificació d'esta resolució. No obstant això, amb anterioritat a la finalització d'este termini, Iberdrola Distribución Eléctrica, SAU, podrà sol·licitar-ne una ampliació concreta mitjançant una sol·licitud motivada davant d'este òrgan directiu, adjuntant-hi la documentació justificativa de la demora i del nou termini previst que sol·licite.   
e) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'Administració deixarà sense efecte esta resolució en qualsevol moment en què observe l'incompliment de les condicions que s'hi han imposat.  
g) Les d'orde mediambiental establides en la declaració d'impacte ambiental, de 3 de juliol de 1998, del director general de Desenrotllament Sostenible, d'acord amb la resolució complementària de 3 d'abril de 2012, dictada pel director general d'Avaluació Ambiental i Territorial.  
  
Tercer  
Declarar, en concret, la utilitat pública per a l'establiment de les instal·lacions elèctriques de distribució autoritzades en el punt primer d'esta resolució, cosa que porta implícita la necessitat d'ocupar els béns i drets afectats i implica l'ocupació urgent d'estos als efectes de l'article 52 de la Llei d'Expropiació Forçosa, i que es concreta en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
  
  
  
\*\*\*\*\*\*\*\*\*\*\*\*\*\*\*\*\*\*\*  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, fent saber que esta publicació es realitzarà igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'esta resolució als titulars desconeguts o amb domicili ignorat o a aquells a qui, després d'haver-se intentat la notificació, no s'ha pogut practicar.  
  
  
  
Annex I  
  
Relació de béns i drets afectats del projecte: ST la Punta 132/20 kV  
Terme municipal de València, província València  
  
Instal·lacions de distribució  
Contra esta resolució, que no posa fi a la via administrativa, es pot interposar un recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà del dia que es notifique, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 6 novembre de 2012.- El director general d'Energia: Antonio Cejalvo Lapeña.